
ΕΦΗΜΕΡΙΣ ΤΉΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 110 


10 Ιουνίο**-4β9ίΓ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

143. Ίδρυση κλινικής και εργαστηρίου στην Ιατρική 

Σχολή του Εθνικού και Καποδιστριακού Πανε¬ 
πιστημίου Αθηνών και καθορισμός του εσωτε¬ 
ρικού τους κανονισμού» . 1 

144. Ίδρυση εργαστηρίων στα Παιδαγωγικά Τμή¬ 

ματα Νηπιαγωγών των Πανεπιστημίων Πατρών 
και Ιωαννίνων και καθορισμός του εσωτερικού 
τους κανονισμού . 2 

145. Ίδρυση Εργαστηρίου στο Τμήμα Κτηνιατρικής 

του Αριστοτελείου Πανεπιστημίου Θεσσαλο¬ 
νίκης και καθορισμός του εσωτερικού του κα¬ 
νονισμού. 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελ¬ 
λάδος - Ρουμανίας για την έγκαιρη γνωστοποίηση 
πυρηνικού ατυχήματος και την ανταλλαγή πληρο¬ 
φοριών για τις πυρηνικές εγκαταστάσεις. (Αθήνα, 


10.3.1995) . 4 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 143 (1) 


Ίδρυση κλινικής και εργαστηρίου στην Ιατρική Σχολή 
του Εθνικού και Καποδιστριακού Πανεπιστήμιου 
Αθηνών και καθορισμός του εσωτερικού τους κανο¬ 
νισμού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/ 
1982 (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 (Α' 
173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081/1992 (Α' 
154). 


γ) Του άρθρου 22 παρ. 3 του Ν. 2362/1995 (Α' 247). 

δ) Του άρθρου 1 περιπτ. II του Π.Δ. 55/1996 «Περιο¬ 
ρισμός ουναρμοδιοτήτων κατά την έκδοση διοικητικών 
πράξεων» (Α' 43). 

2. Τη γνώμη της Γενικής Συνέλευσης της Ιατρικής 
Σχολής (συνεδρίαση 3/6.12.94). 

3. Το γεγονός ότι από την έκδοση του παρόντος δια¬ 
τάγματος προκαλούνται ετησίως 700.000 δρχ. για τις 
εκπαιδευτικές και ερευνητικές ανάγκες της κλινικής 
και του εργαστηρίου η οποία θα αντιμετωπισθεί από 
τον Προϋπολογισμό του Εθνικού και Καποδιστριακού 
Πανεπιστημίου Αθηνών (ΚΑΕ 4121 α6). 

4. Την αριθ. 679/1995 γνωμοδότηση του Συμβου¬ 
λίου της Επικράτειας με πρόταση των Υπουργών Οικο¬ 
νομικών και Εθνικής Παιδείας και θρησκευμάτων, απο¬ 
φασίζουμε: 

Αρθρο 1 
Ίδρυση 

Ιδρύονται στην Ιατρική Σχολή του Εθνικού και Καπο- 
διστριακού Πανεπιστημίου Αθηνών: 

α. Κλινική με τον τίτλο «Γ’ Μαιευτική και Γυναικολο- 
γική Κλινική» η οποία εξυπηρετεί διδακτικές, ερευνητι¬ 
κές και νοσηλευτικές ανάγκες στα αντικείμενα της 
μαιευτικής και της γυναικολογίας. Η κλινική έχει ως 
αντικείμενο δραστηριότητας την παρακολούθηση των 
εγκύων και την παροχή κάθε διαγνωστικής και θερα¬ 
πευτικής βοήθειας κατά τη διάρκεια της εγκυμοσύνης 
και του τοκετού, τη διάγνωση, την παρακλινική και ερ¬ 
γαστηριακή διερεύνηση και θεραπευτική αντιμετώπιση 
ασθενών με οξέα και χρόνια γυναικολογικά νοσή¬ 
ματα. 

β. Εργαστήριο με τον τίτλο της «Ιατρικής Φυσικής» 
(ΕΦΙΠΑ) το οποίο εξυπηρετεί εκπαιδευτικές και ερευ¬ 
νητικές ανάγκες σε θέματα εφαρμογών της Φυσικής 
στην Ιατρική καθώς και σε θέματα θεωρητικής και πρα¬ 
κτικής διδασκαλίας των αρχών και των νόμων της Φυσι¬ 
κής. 

Αρθρο 2 
Αποστολή 

Η Κλινική και το Εργαστήριο έχουν ως αποστολή: 

α. Την κάλυψη των διδακτικών και ερευνητικών ανα¬ 
γκών της Ιατρικής Σχολής καθώς και άλλων Τμημάτων 
του Πανεπιστημίου στα θέματα με τα οποία ασχολείται 
η Κλινική ή το Εργαστήριο σύμφωνα με το άρθρο 1. 

β. Την εξυπηρέτηση των διαφόρων κοινωνικών ανα¬ 
γκών όταν και όποτε ζητείται συγκεκριμένη συνδρομή, 
που ανήκει στα θέματα με τα οποία ασχολείται η Κλι¬ 
νική ή το Εργαστήριο. 

γ. Την ειδίκευση ιατρών, νοσηλευτών, καθώς και άλ¬ 
λων λειτουργών των κλάδων υγείας και τη συνεχή εκ¬ 
παίδευση και επιμόρφωση αυτών. 

δ. Την άσκηση προληπτικής, ιατρικής περίθαλψης 
και νοσηλείας σε ασθενείς με νοσήματα όπως αυτά πε- 
ριγράφονται στο προηγούμενο άρθρο. 

ε. Την ε κτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

στ. Τη συνεργασία και ανταλλαγή επιστημονικών 
γνώσεων με άλλα ακαδημαϊκά ή ερευνητικά ιδρύματα 
της ημεδαπής ή της αλλοδαπής. 

ζ. Την οργάνωση σεμιναρίων, συμποσίων, συνε¬ 
δρίων, διαλέξεων με σκοπό την ενημέρωση του ιατρι¬ 
κού και λοιπού προσωπικού της Κλινικής. 

Αρθρο 3 
Προσωπικό 

Η Κλινική και το Εργαστήριο στελεχώνεται από μέλη 
του Διδακτικού και Ερευνητικού Προσωπικού (ΔΕΠ), 
ειδικευμένους και ειδικευόμενους ιατρούς, νοσηλευ¬ 
τές και λοιπούς επιστήμονες, μέλη του Ειδικού Διοικη¬ 
τικού και Τεχνικού Προσωπικού (Ε.Δ.Τ.Π.) και μέλη του 
Διοικητικού, Υγειονομικού και λοιπού προσωπικού, το 
οποίο τοποθετείται στην Κλινική και το Εργαστήριο. 

'Αρθο 4 

Διοίκηση - Αρμοδιότητες 

1. Η Κλινική και το Εργαστήριο διευθύνεται αντί¬ 
στοιχα από διευθυντή που είναι μέλος του Διδακτικού 
Ερευνητικού Προσωπικού (Δ.Ε.Π.) και ορίζεται με τη 
διαδικασία του άρθρου 28 παρ. 22 του Ν. 2083/ 
1992. 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/82 και επί πλέον: 

α) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας, τις διδακτικές και ερευνητικές 
δραστηριότητες της Κλινικής ή του Εργαστηρίου και 
μεριμνά για την εφαρμογή τους. 

β) Μεριμνά για την υλοποίηση των αποφάσεων των 
συλλογικών οργάνων του νοσοκομείου, στο οποίο λει¬ 
τουργεί η Κλινική ή το Εργαστήριο, για την παροχή νο¬ 
σηλευτικού έργου. 

γ) Διαχειρίζεται κάθε έσοδο που περιέρχεται στην 
Κλινική ή το Εργαστήριο, σύμφωνα με τις ισχύουσες 
διατάξεις. 

δ) Μεριμνά για τη στελέχωση της Κλινικής ή του Ερ¬ 
γαστηρίου με το αναγκαίο προσωπικό. 

ε) Μεριμνά για την οικονομική διαχείριση των πόρων. 


στ) Υποβάλλει τον ετήσιο απολογισμό των δραστη¬ 
ριοτήτων. 

ζ) Εισηγείται τους υπεύθυνους αναλωσίμων υλικών 
και του κινητού εξοπλισμού και 

η) Υπογράφει κάθε εξερχόμενο έγγραφο. 

Άρθρο 5 

Εγκατάσταση και Λεπουργία 

1. Χώρος εγκατάστασης της Κλινικής ή του Εργα¬ 
στηρίου είναι ο χώρος που παραχωρείται για τη διεξα¬ 
γωγή του νοσηλευτικού, ερευνητικού και διδακτικού 
τους έργου. Στο χώρο εγκατάστασης υπάρχει πινακίδα 
με τον τίτλο της Κλινικής ή του Εργαστηρίου και το ονο¬ 
ματεπώνυμο του Διευθυντή. 

2. Ο Διευθυντής έχει την ευθύνη για την εν γένει λει¬ 
τουργία της Κλινικής ή του Εργαστηρίου, τη χρησιμο¬ 
ποίηση οργάνων και υλικών, την παραμονή εργαζομέ¬ 
νων σε χώρους όπου πραγματοποιούνται πειραματικές 
εργασίες και στους οποίους τηρούνται ειδικοί κανόνες 
ασφαλείας. Ο Διευθυντής ενημερώνεται για κάθε 
ερευνητική πειραματική εργασία πριν από τη διεξα¬ 
γωγή της και καθορίζει την προτεραιότητα χρήσης ορ¬ 
γάνων και χώρων όταν δεν υπάρχει σχετική από¬ 
φαση. 

3. Η χρησιμοποίηση ειδικών οργάνων επιτρέπεται 
μόνο στο προσωπικό της Κλινικής ή του Εργαστηρίου ή 
σε άλλους ερευνητές που έχουν ειδική επί των οργά¬ 
νων αυτών εκπαίδευση. Κινητά όργανα και σκεύη, τα 
οποία παραδίδονται για τη διεξαγωγή ερευνητικής πει¬ 
ραματικής εργασίας επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεϊ. 

4. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη διακεκριμένων 
επιστημόνων σε τομείς σχετικούς με τις διδακτικές, 
ερευνητικές και νοσηλευτικές δραστηριότητες της 
Κλινικής ή του Εργαστηρίου. 

Άρθρο 6 
Πόροι 

Πόροι της Κλινικής ή του εργαστηρίου είναι: 

α. Οι πιστώσεις οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την 
ιδιαιτέρα περιουσία του Ιδρύματος και οι οποίες χορη¬ 
γούνται σύμφωνα με τη διαδικασία που καθορίζουν οι 
διατάξεις του άρθρου 4 του Ν. 2083/1992 (Α' 159). 

β. Τα έσοδα από την παροχή υπηρεσιών των ιδρυό¬ 
μενων Εργαστηρίων με το άρθρο 1 του παρόντος, σύμ¬ 
φωνα με το άρθρο 3 παρ. 3 Π.Δ. 159/1984 (Α' 53). 

γ. Τα κονδύλια που προέρχονται από τα ερευνητικά 
προγράμματα. 

δ. Οι πιστώσεις από άλλες πηγές, όπως: 

Ετήσια επιχορήγηση από τακτικό προϋπολογισμό και 
τον προϋπολογισμό δημοσίων επενδύσεων από τα διά¬ 
φορα Υπουργεία της χώρας. 

Οι κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα προς το Εθνικό και Καπο- 
διστριακό Πανεπιστήμιο Αθηνών για τους σκοπούς της 
Κλινικής ή του Εργαστηρίου εφόσον δεν τίθενται όροι 

που αντιβαίνουν στο σκοπό της Κλινικής ή του Εργα¬ 
στηρίου και του Πανεπιστημίου Αθηνών. 

Άρθρο 7 
Τηρούμενα βιβλία 

Τα βιβλία και στοιχεία που τηρούνται από την Κλινική 
ή το Εργαστήριο είναι τα εξής: 

- Πρωτόκολλο εισερχόμενης - εξερχόμενης αλλη¬ 
λογραφίας. 

- Βαθμολόγιο φοιτητών. 

- Αρχείο ασθενών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και 
οργάνων. 

- Βιβλίο επιστημονικής δραστηριότητας. 

- Βιβλίο μεταβολών προσωπικού. 

- Κάθε άλλο βιβλίο ή στοιχείο το οποίο προβλέπεται 
από την ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 20 Μάΐου 1Θ96 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 144 (2) 

Ίδρυση εργαστηρίων στα Παιδαγωγικά Τμήματα Νη¬ 
πιαγωγών των Πανεπιστημίων Πατρών και Ιωαννίνων 

και καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/ 
1982 (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 (Α 
173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081 /1992 (Α' 
154). 

γ) Του άρθρου 22 παρ. 3 του Ν. 2362/1995 (Α' 247). 

δ) Τ ου άρθρου 1 περιπτ. II του Π.Δ. 55/1996 (Α' 48). 

2. Τη γνώμη των Γενικών Συνελεύσεων των Παιδα¬ 
γωγικών Τμημάτων: α) Νηπιαγωγών του Πανεπιστημίου 
Πατρών (συνεδρίαση 9/29.5.1991) και β) Νηπιαγωγών 
του Πανεπιστημίου Ιωαννίνων (συνεδρίαση 77/ 
4.6.1992) αντίστοιχα. 

3. Το γεγονός ότι από τις διατάξεις του παρόντος 
διατάγματος προκαλείται ετησίως δαπάνη 1.000.000 


δρχ. η οποία θα βαρύνει εξ ημίσεως του προϋπολογι¬ 
σμούς των Πανεπιστημίων Πατρών και Ιωαννίνων 
(Κ.Α.Ε. 4121). 

4. Την αριθ. 8/1996 γνωμοδότηση του Συμβουλίου 
της Επικράτειας με πρόταση των Υπουργών Οικονομι¬ 
κών και Εθνικής Παιδείας και θρησκευμάτων, αποφα¬ 
σίζουμε: 

Άρθρο 1 
Ίδρυση 

Ιδρύονται στα Παιδαγωγικά Τμήματα Νηπιαγωγών 
των Πανεπιστημίων Πατρών και Ιωαννίνων τα εξής ερ¬ 
γαστήρια: 

α) Στο Παιδαγωγικό Τμήμα Νηπιαγωγών του Πανεπι¬ 
στημίου Πατρών εργαστήριο με την επωνυμία «Εργα¬ 
στήριο Κοινωνιολογίας και Εκπαίδευσης» το οποίο εξυ¬ 
πηρετεί εκπαιδευτικές και ερευνητικές ανάγκες στα 
εξής ιδίως αντικείμενα: Κοινωνιολογία της εκπαίδευ¬ 
σης και της οικογένειας, κοινωνικοποίηση του ατόμου, 
κοινωνική ιστορία της εκπαίδευσης, μέθοδοι και τεχνι¬ 
κές της κοινωνικής έρευνας, κρατική θεσμική συγκρό¬ 
τηση και εκπαίδευση, επαγγελματική ανάπτυξη του 
ατόμου, λήψη αποφάσεων για επαγγελματικά και σχο¬ 
λικά θέματα, αναλυτικά προγράμματα. 

β) Στο Παιδαγωγικό Τμήμα Νηπιαγωγών του Πανεπι¬ 
στημίου Ιωαννίνων εργαστήριο με την επωνυμία «Εργα¬ 
στήριο Ειδικής και θεραπευτικής Αγωγής», το οποίο 
εξυπηρετεί εκπαιδευτικές και ερευνητικές ανάγκες 
στα αντικείμενα της ειδικής και θεραπευτικής αγωγής 
παιδιών, εφήβων και ενηλίκων ιδίως δε της παιδαγωγι¬ 
κής και ψυχοπαιδαγωγικής παρέμβασης στα επίπεδα 
αγωγής, εκπαίδευσης, επαγγελματικής και κοινωνικής 
ένταξης των ατόμων με ειδικές ανάγκες. 

Με τον όρο θεραπευτική αγωγή εννοούνται οι τεχνι¬ 
κές και οι μέθοδοι θεραπευτικής παρέμβασης και υπο¬ 
στήριξης εκπαιδευτικού και κοινωνικού έργου σε χώ¬ 
ρους όπως η οικογένεια, τα κανονικά σχολεία όπου εί¬ 
ναι ενταγμένα άτομα με ειδικές ανάγκες (μαθησιακές 
δυσκολίες γραφής, ανάγνωσης, μαθηματικών κ.τλ., 
δυσλεξία, σωματικές αναπηρίες και δυσμορφίες), οι ει¬ 
δικές τάξεις, τα ειδικά νηπιαγωγεία, τα ειδικά σχολεία, 
οι ειδικές επαγγελματικές σχολές, τα θεραπευτήρια 
και τα ειδικά καταστήματα ενήλικων. 

Άρθρο 2 

Αποστολή 

Κάθε εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
οικείου Τμήματος στο οποίο ανήκει το εργαστήριο κα¬ 
θώς και άλλων πανεπιστημιακών Τμημάτων, στα αντι¬ 
κείμενα με τα οποία ασχολείται, όπως αυτά προσδιορί¬ 
ζονται στο άρθρο 1. 

β) Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών 
γνώσεων με άλλα ακαδημαϊκά ή ερευνητικά ιδρύματα 
της ημεδαπής ή της αλλοδαπής. 

δ) Την συνεργασία με ερευνητικά εργαστήρια Δήμο- 

σίων Φορέων, Οργανισμών, Ινστιτούτων και Επιχειρή¬ 
σεων με σκοπό τη βελτίωση της ποιότητας και παραγω¬ 
γικότητας. 

ε) Την οργάνωση σεμιναρίων, συμποσίων, συνε¬ 
δρίων, διαλέξεων καθώς και την πραγματοποίηση δη¬ 
μοσιεύσεων και εκδόσεων. 

στ) Την παροχή υπηρεσιών κατά τα προβλεπόμενα 
στο Π.Δ. 159/1984 (Α' 53). 

Αρθρο 3 
Προσωπικό 

Κάθε εργαστηρίου στελεχώνεται από μέλη του Διδα¬ 
κτικού Ερευνητικού Προσωπικού Δ.Ε.Π. του οικείου 
Τμήματος που η ειδικότητά τους σχετίζεται με τα επι¬ 
στημονικά αντικείμενα του εργαστηρίου καθώς και από 
μέλη του Ειδικού Διοικητικού - Τεχνικού Προσωπικού 
(Ε.Δ.Τ.Π.) και του λοιπού επιστημονικού προσωπικού 
που τοποθετείται σ' αυτό, σύμφωνα με τις κείμενες 
διατάξεις. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 
παρ. 22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/82 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για 
την εφαρμογή του. 

γ) Μεριμνά για την κατανομή των χώρων του εργα¬ 
στηρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των πόρων 
του εργαστηρίου. 

στ) Υποβάλλει τον ετήσιο απολογισμό των δραστη¬ 
ριοτήτων του εργαστηρίου. 

ζ) Εισηγείται στη Γενική Συνέλευση του Τμήματος 
τους υπεύθυνους αναλωσίμων υλικών και του κινητού 
εξοπλισμού και 

η) Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή λειτουργία του εργα¬ 
στηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες 
ημέρες και ώρες σύμφωνα με τον κανονισμό του Πανε¬ 
πιστημίου. 

2. Ο Διευθυντής ενημερώνεται πριν από τη διεξα¬ 
γωγή κάθε εργασίας που γίνεται στο εργαστήριο, στα 
πλαίσια ερευνητικού προγράμματος ή άλλου έργου και 
καθορίζει μέσα στα πλαίσια της αποστολής του εργα¬ 
στηρίου την προτεραιότητα στη χρησιμοποίηση οργά¬ 


νων και χώρων σε περίπτωση που δεν υπάρχει σχετική 
απόφαση. 

3.0 Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), 
στους χώρους του και στην προστασία των οργάνων και 
εγκαταστάσεών του από βλάβες: 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του εργαστη¬ 
ρίου ή άλλους ερευνητές που έχουν ειδική επί των ορ¬ 
γάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέ¬ 
λευση του Τμήματος είναι δυνατή η πρόσληψη επιστη¬ 
μόνων σε τομείς σχετικούς με τις διδακτικές και ερευ¬ 
νητικές δραστηριότητες του εργαστηρίου σύμφωνα με 
την κείμενη νομοθεσία. 

6. Η διοικητική και γραμματειακή υποστήριξη του ερ¬ 
γαστηρίου μπορεί να ανατίθεται σε μέλος Ε.Δ.Τ.Π. 

Άρθρο 6 
Πόροι 

Πόροι κάθε εργαστηρίου είναι: 

α. Οι πιστώσεις οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την 
ιδιαιτέρα περιουσία του Ιδρύματος και οι οποίες χορη¬ 
γούνται σύμφωνα με τη διαδικασία που καθορίζουν οι 
διατάξεις της κείμενης νομοθεσίας. 

β. Τα έσοδα από την παροχή υπηρεσιών σύμφωνα με 
το Π.Δ. 159/1984 (Α' 53). 

γ. Τα κονδύλια που προέρχονται από τα ερευνητικά 
προγράμματα. 

δ. Οι πιστώσεις από άλλες πηγές, όπως: 

αα) Ετήσια επιχορήγηση από τακτικό προϋπολογισμό 
και τον προϋπολογισμό δημοσίων επενδύσεων από τα 
διάφορα Υπουργεία της Χώρας. 

ββ) Οι κληρονομιές, κληροδοτήματα, δωρεές και 
κάθε άλλη οικονομική ενίσχυση που προέρχεται από 
ημεδαπά ή αλλοδαπά φυσικά και νομικά πρόσωπα προς 
το αντίστοιχο Πανεπιστήμιο, για τους σκοπούς του ερ¬ 
γαστηρίου εφόσον δεν τίθενται όροι που αντιβαίνουν 
στο σκοπό του εργαστηρίου και του αντίστοιχου Πανε¬ 
πιστημίου. 

Άρθρο 7 
Τηρούμενα βιβλία 

Τα βιβλία και στοιχεία που τηρούνται από κάθε εργα¬ 
στήριο είναι τα εξής: 

Πρωτόκολλο εισερχόμενης - εξερχόμενης αλληλο¬ 
γραφίας. 

Βαθμολόγιο φοιτητών. 

Βιβλίο περιουσιακών στοιχείων. 

Φάκελλος οικονομικών στοιχείων κάθε έτους. 

Κατάλογος επιστημονικών βιβλίων, περιοδικών και 
οργάνων. 

Αρχείο ερευνητικών προγραμμάτων. 

Βιβλίο μεταβολών προσωπικού. 

Κάθε άλλο βιβλίο ή στοιχείο που κρίνεται απαραί¬ 
τητο. 

Αρθρο 8 

Χώρος εγκατάστασης 

Κάθε εργαστήριο λειτουργεί σε χώρους που παρα- 
χωρούνται για την εγκατάσταση των οργάνων και του 
λοιπού εξοπλισμού ο οποίος είναι αναγκαίος για τη διε¬ 
νέργεια της έρευνας και των εργαστηριακών ασκή¬ 
σεων. Στο χώρο εγκατάστασης υπάρχει πινακίδα με τον 
τίτλο του εργαστηρίου και το ονοματεπώνυμο του 
Διευθυντή. 

Στον Υπουργό Εθικής Παιδείας κα· θρησκευμάτων 
αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 20 Μαί'ου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 145 (3) 

Ίδρυση Εργαστηρίου στο Τμήμα Κτηνιατρικής του Αρι- 

στοτελείου Πανεπιστημίου Θεσσαλονίκης και καθο¬ 
ρισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/ 

1982 (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 
(Α’ 173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081/1992 
(Α' 154). 

γ) Του άρθρου 22 παρ. 3 του Ν. 2362/1995 (Α' 247). 

δ) Του άρθρου 1 περιπτ. II του Π.Δ. 55/1996 (Α' 48). 

2. Τη γνώμη του Τμήματος Κτηνιατρικής του Αριστο- 
τελείου Πανεπιστημίου Θεσσαλονίκης (συνεδρίαση 
176/18.1.1994). 

3. Το γεγονός ότι από τις διατάξεις του παρόντος 
προκαλείται ετησίως δαπάνη ύψους 1.000.000 δρχ. σε 
βάρος του προϋπολογισμού του Αριστοτελείου Πανε¬ 
πιστημίου Θεσσαλονίκης. 

4. Την αριθ. 704/1995 γνωμοδότηση του Συμβου¬ 
λίου της Επικράτειας με πρόταση των Υπουργών Οικο¬ 
νομικών και Εθνικής Παιδείας και θρησκευμάτων, απο¬ 
φασίζουμε: 


Αρθρο 1 

Ίδρυση Εργαστηρίου - Σκοποί 

1. Ιδρύεται στο Τμήμα Κτηνιατρικής του Αριστοτε- 
λείου Πανεπιστημίου Θεσσαλονίκης και κατανέμεται 
στον Τομέα Λοιμωδών και παρασιτικών Νοσημάτων, 
Παθολογίας Πτηνών και Παθολογικής Ανατομικής, Ερ¬ 
γαστήριο Μελισσοκομίας - Μελιοσοπαθολογίας, το 
οποίο καλύπτει εκπαιδευτικές και ερευνητικές ανά¬ 
γκες στα γνωστικά αντικείμενα: Εργαστηριακές και 
Κλινικές Μέθοδοι Διάγνωσης των νοσημάτων και των 
παθήσεων των μελισσών, Υγειονομικός και Ποιοτικός 
Έλεγχος των προϊόντων του μελισσιού (μέλι, γύρη, βα¬ 
σιλικός πολτός, κερί, πρόπολη), Ανατομία, Φυσιολογία 
και Βιολογία της Μέλισσας καθώς και στη Βιολογία του 
Μελισσιού. Εξέταση δειγμάτων μελισσών, από ολό¬ 
κληρο τον ελλαδικό χώρο, για τη διάγνωση νοσημάτων 
των μελισσών και την εξυπηρέτηση των μελισσοτρό- 
φων της χώρας. 

2. Το εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τμήματος στο οποίο ανήκει το εργαστήριο καθώς και 
άλλων Τμημάτων του Πανεπιστημίου στα αντικείμενα 
με τα οποία ασχολείται, όπως προσδιορίζονται στο άρ¬ 
θρο 1. 

β) Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών 
γνώσεων με άλλα ακαδημαϊκά ή ερευνητικά ιδρύματα 
της ημεδαπής ή της αλλοδαπής. 

δ) Την συνεργασία με ερευνητικά εργαστήρια Δημο¬ 
σίων Φορέων, Οργανισμών, Ινστιτούτων και Επιχειρή¬ 
σεων με σκοπό τη βελτίωση της ποιότητας και παραγω¬ 
γικότητας. 

ε) Την οργάνωση σεμιναρίων, συμποσίων, συνε¬ 
δρίων, διαλέξεων καθώς και την πραγματοποίηση δη¬ 
μοσιεύσεων και εκδόσεων. 

στ) Την παροχή υπηρεσιών κατά τα προβλεπόμενα 
στο Π.Δ. 159/1984 (Α'53). 

Αρθρο 2 
Προσωπικό 

Το προσωπικό του εργαστηρίου απαρτίζεται από 
μέλη Διδακτικού Ερευνητικού Προσωπικού Δ.Ε.Π. του 
Τμήματος που η ειδικότητά τους σχετίζεται με τα γνω¬ 
στικά αντικέιμενα ου καλύπτει κάθε εργαστήριο όπως 
αυτά περιγράφονται στο άρθρο 1 του παρόντος Διατάγ¬ 
ματος καθώς και από μέλη Ειδικού Διοικητικού - Τεχνι¬ 
κού Προσωπικού Ε.Δ.Τ.Π. και λοιπό επιστημονικό προ¬ 
σωπικό που τοποθετείται σ’ αυτό, σύμφωνα με τις κεί¬ 
μενες διατάξεις. 

Άρθρο 3 

Διοίκηση - Αρμοδιότητες 

1. Το εργαστήριο διευθύνεται από τον Διευθυντή 
που είναι μέλος το Διδακτικού Ερευνητικού Προσωπι¬ 
κού (Δ.Ε.Π.) και ορίζεται με τη διαδικασία του άρθρου 
28 παρ. 22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει 

το άρθρο 7 του Ν. 1268/82 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για 
την εφαρμογή του. 

γ) Μεριμνά για την κατανομή των χώρων του εργα¬ 
στηρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των πόρων 
του εργαστηρίου. 

στ) Υποβάλλει τον ετήσιο απολογισμό των δραστη¬ 
ριοτήτων του εργαστηρίου. 

ζ) Εισηγείται στη Γενική Συνέλευση του Τμήματος 
τους υπεύθυνους αναλωσίμων υλικών και του κινητού 
εξοπλισμού και 

η) Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή λειτουργία του εργα¬ 
στηρίου. 

Αρθρο 4 
Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία, σύμ¬ 
φωνα με τις διατάξεις του άρθρου 79 παρ. 6 εδ. ια του 
Ν. 1566/1985 (Α' 167), του άρθρου 5 παρ. 3δ του Ν. 
2083/1992 (Α' 159) και τις διατάξεις του Υπαλληλικού 
Κώδικα. 

2. Ο Διευθυντής ενημερώνεται πριν από τη διαξα- 
γωγή κάθε εργασίας που γίνεται στο εργαστήριο, στα 
πλαίσια ερευνητικού προγράμματος ή άλλου έργου, 
που έχει αποφασισθεί από το οικείο τμήμα, που καθο¬ 
ρίζει μέσα στα πλαίσια της αποστολής του εργαστηρίου 
την προτεραιότητα στη χρησιμοποίηση οργάνων και 
χώρων σε περίπτωση που δεν υπάρχει σχετική από¬ 
φαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποί¬ 
ηση οργάνων και υλικών που ανήκουν σ’ αυτό την πα¬ 
ραμονή των εργαζομένων (προσωπικού, φοιτητών, επι¬ 
σκεπτών), στους χώρους όπου τηρούνται ειδικοί κανό¬ 
νες ασφαλείας που αποσκοπούν στην προφύλαξη της 
υγείας και αρτιμέλειας των εργαζομένων καθώς και 
στην προστασία των οργάνων και εγκαταστάσεών του 
από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του εργαστη¬ 
ρίου ή άλλους ερευνητές που έχουν ειδική επί των ορ¬ 
γάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για 
τη διεξαγωγή εργασιών επιστρέφονται, μετά τη χρησι¬ 
μοποίησή τους, στην κατάσταση που είχαν παραδο¬ 
θεί. 

5. Με εισήγηση του Διευθυντή στη Γενική Συνέ¬ 
λευση του Τμήματος είναι δυνατή η πρόσληψη επιστη¬ 
μόνων σε τομείς σχετικούς με τις διδακτικές και ερευ¬ 


νητικές δραστηριότητες του εργαστηρίου σύμφωνα με 
την κείμενη νομοθεσία. 

6. Ο Διευθυντής μπορεί να αναθέτει σε μέλος 
Ε.Δ.Τ.Π. τη διοικητική και γραμματειακή υποστήριξη 
του εργαστηρίου. 

7. Στο εργαστήριο έχουν δικαίωμα εκτέλεσης πειρα¬ 
ματικών εργασιών τα μέλη Δ.Ε.Π. του εργαστηρίου 
αποκλειστικά ή σε συνεργασία με άλλα μέλη, Δ.Ε.Π. 
του Τ μήματος ή άλλους ερευνητές, εφόσον το αντικεί¬ 
μενο της έρευνας είναι σχετικό με τις δραστριότητες 
του εργαστηρίου. Γ ια την εκτέλεση πειραματικής ερ¬ 
γασίας, από ερευνητές, οι οποίοι δεν είναι μέλη του ερ¬ 
γαστηρίου, χορηγείται άδεια ύστερα από σχετική αί¬ 
τηση, στην οποία αναφέρονται: ο σκοπός της εργα¬ 
σίας, το χρονοδιάγραμμά της, η χρησιμοποίηση ή μη 
οργάνων τα οποία διαθέτει το εργαστήριο, οι διατάξεις 
οι οποίες διέπουν την εκτέλεση αυτής της πειραματι¬ 
κής εργασίας και ο προϋπολογισμός της δαπάνης που 
απαιτείται. 

Αρθρο 5 
Πόροι 

Πόροι του εργαστηρίου είναι: 

1. Οι πιστώσεις οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την 
ιδιαιτέρα περιουσία του ιδρύματος και οι οποίες χορη¬ 
γούνται σύμφωνα με τη διαδικασία που καθορίζουν οι 
διατάξεις της κείμενης νομοθεσίας. 

2. Τα έσοδα από την παροχή υπηρεσιών σύμφωνα με 
το Π .Δ. 159/1984 (Α'53)· 

3. Τα κονδύλια που προέρχονται από τα ιδιαίτερα 
ερευνητικά προγράμματα. 

4. Οι πιστώσεις από άλλες πηγές, όπως: 

α) Ετήσια επιχορήγηση από τακτικό προϋπολογισμό 
και τον προϋπολογισμό δημοσίων επενδύσεων από 
διάφορα Υπουργεία της χώρας. 

β) Οι κληροδοσίες, κληροδοτήματα, δωρεές και 
κάθε άλλη οικονομική ενίσχυση που προέρχεται από 
ημεδαπά ή αλλοδαπά φυσικά και νομικά πρόσωπα προς 
το Πανεπιστήμιο για τους σκοπούς του εργαστηρίου 
εφόσον δεν τίθενται όροι που αντιβαίνουν στο σκοπό 
του εργαστηρίου και του Πανεπιστημίου. 

Αρθρο 6 

Τηρούμενα βιβλία 

Γ ια της ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολο εισερχόμενης - εξερχόμενης αλληλο¬ 
γραφίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και 
οργάνων 

- Αρχείο ερευνητικών προγραμμάτων 

- Βιβλίο μεταβολών προσωπικού 

- Κάθε άλλο βιβλίο ή στοιχείο που κρίνεται απαραί¬ 
τητο. 

Αρθρο 7 

Χώρος εγκατάστασης 

Χώροι του εργαστηρίου είναι οι χώροι που παραχω- 
ρούνται για τη διεξαγωγή του έργου τους και ειδικότερα 
οι χώροι των ειδικών εγκαταστάσεων με τα όργανα και 
το λοιπό τεχνικό εξοπλισμό για τη διενέργεια της έρευ¬ 
νας και των εργαστηριακών ασκήσεων. Στο χώρο εγκα¬ 
τάστασης υπάρχει πινακίδα με τον τίτλο του εργαστη¬ 
ρίου και το ονοματεπώνυμο του Διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 20 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

αλεξ. παπαδοπουλος γεωργ. α. παπανδρεου 


ΑΝΑ ΚΟΙΝΩΣ ΕΙΣ 

Αριθ. Φ.0544/18/ΑΣ 391 /Μ. 4332 (4) 

Ανακοίνωση για τη θέση σε ισχύ της Συμφωνίας Ελλά¬ 
δος - Ρουμανίας για την έγκαιρη γνωστοποίηση πυ¬ 
ρηνικού ατυχήματος και την ανταλλαγή πληροφο¬ 
ριών για τις πυρηνικές εγκαταστάσεις. (Αθήνα, 
10.3.1995). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία μεταξύ των Κυβερνήσεων της Ελληνικής Δημοκρα¬ 
τίας και της Ρουμανίας για την έγκαιρη γνωστοποίηση 
πυρηνικού ατυχήματος και την ανταλλαγή πληροφο¬ 
ριών για πυρηνικές εγκαταστάσεις η οποία υπογρά- 
φηκε στην Αθήνα στις 10 Μαρτίου 1995 και κυρώθηκε 
με τον υπ’ αριθ. 2382/1996 Νόμο που δημοσιεύθηκε 
στο υπ’ αριθ. 39 Φύλλο της Εφημερίδος της Κυβερνή- 
σεως, τεύχος Α' της 7 Μαρτίου 1996 θα τεθεί σε ισχύ, 
σύμφωνα με τη διάταξη του άρθρου 7 αυτής, την 17η 
Ιουνίου 1996. 

Αθήνα, 28 Μαΐου 1996 
Με εντολή Υπουργού 
Ο Προϊστάμενος της Ειδικής 
Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβοέλιδοή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


30.000 δρχ. 
50.000 » 
10.000 · 
50.000 · 
25.000 · 
10.000 » 
5.000 » 
10.000 » 
3.000 · 
150.000 » 
10.000 » 


120.000 · 


1.500 δρχ. 

2.500 » 
500 · 

2.500 · 



Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οβ.ΟΟ’ έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















